**Grozījumi Autopārvadājumu likumā**

Izdarīt Autopārvadājumu likumā (Latvijas Republikas Saeimas un Ministru Kabineta Ziņotājs,1995, 20.nr.; 1997, 8.nr.; 1998, 24.nr.; 1999, 21.nr.; 2001, 1.nr., 12.nr.; 2002, 12.nr.; 2003, 23.nr.; 2004, 10.nr.; 2005, 2.nr., 12.nr.; 2006, 1.nr., 15.nr.; 2007, 10.nr., 15.nr.; 2008, 3.nr., 24.nr.; Latvijas Vēstnesis, 2010, 174.nr, 206.nr.; 2011, 80.nr.; 2013, 40 nr.; 2015, 91.nr.) šādus grozījumus:

1. Papildināt 1.pantu ar 26.1 un 26.2 punktu šādā redakcijā:

 “261) pasažieru komercpārvadājums ar taksometru - pakalpojums, kurā pasažieris, vienojoties ar pārvadātāju, tiek aizvests uz pasažiera norādīto vietu un norēķini tiek veikti pēc brauciena, ievērojot uzskaites ierīces fiksētos rādījumus.

 262) pasažieru komercpārvadājums ar vieglo automobili - pakalpojums, kurš neatbilst pasažieru komercpārvadājuma ar taksometru pazīmēm. Pakalpojumu piedāvā, pieprasa un akceptē izmantojot elektronisko sakaru pakalpojumus, tajā skaitā tiešsaistes režīmā tīmekļa vietnē vai mobilajā lietotnē”

1. Papildināt 5.1 panta pirmo daļu ar 11.un 12.punktu šādā redakcijā:

„11) pasažieru komercpārvadājumu ar taksometru un vieglo automobili vadītāju reģistrāciju Ministru kabineta noteiktajā kārtībā;

12) autoostu reģistrāciju, pārreģistrāciju un autoostu darbības uzraudzību Ministru kabineta noteiktajā kārtībā.”

1. Papildināt 5.4 pantu ar 7.un 8.punktu šādā redakcijā:

“7) lēmumu par pasažieru komercpārvadājumu ar taksometru un vieglo automobili vadītāja reģistrāciju vai izslēgšanu no reģistra;

8) lēmumu izsniegt, anulēt vai apturēt uz laiku speciālo atļauju (licenci) pasažieru komercpārvadājumiem ar taksometru un vieglo automobili.”

1. Izteikt 29.panta otro daļu šādā redakcijā:

 “(2) Taksometrs ir M1 kategorijas vieglais automobilis, ar kuru tiek veikti pasažieru komercpārvadājumi.”

1. Papildināt 29.pantu ar ceturto daļu šādā redakcijā:

“(4) Pasažieru pārvadāšana ar vieglo automobili par samaksu ir uzskatāma par komercpārvadājumu. Šos komercpārvadājumus var veikt ar M1 kategorijas vieglo automobili, kuram ir ne vairāk kā četras pasažieru sēdvietas.

1. Izteikt 33.panta piekto daļu šādā redakcijā:

„(5) Ministru kabinets nosaka:

1. autoostu reģistrācijas, pārreģistrācijas, reģistrācijas apturēšanas, anulēšanas un autoostu darbības uzraudzības kārtību;
2. autoostas kategorijas un obligāti sniedzamos pakalpojumus;
3. kārtību, kādā autoosta aprēķina maksu par autoostas pakalpojumu izmantošanu pārvadātājiem, kas nodrošina sabiedriskā transporta pakalpojumus.”
4. Izteikt 33.panta sesto daļu šādā redakcijā:

“(6) Autotransporta direkcijareģistrē, aptur vai anulē autoostas reģistrāciju. Autoostas reģistrācija dod tiesības sniegt autoostas pakalpojumus, ievērojot normatīvajos aktos noteikto kārtību.”

1. Izteikt 35.pantu šādā redakcijā:

„35.pants. Pasažieru komercpārvadājumi ar taksometru un vieglo automobili”.

1. Pasažieru komercpārvadājumus ar taksometru drīkst veikt, ja pārvadātājs ir saņēmis speciālo atļauju (licenci). Speciālās atļaujas (licences) izsniedz deviņas republikas pilsētu pašvaldības un pieci plānošanas reģioni.
2. Plānošanas reģiona izsniegtā speciālā atļauja (licence) nedod tiesības veikt pasažieru komercpārvadājumu ar taksometru republikas pilsētas teritorijā un otrādi – republikas pilsētas izsniegtā speciālā atļauja (licence) nedod tiesības veikt pasažieru komercpārvadājumu ar taksometru pārējā plānošanas reģiona teritorijā. Speciālā atļauja (licence) dod tiesības nogādāt pasažieri uz jebkuru citu vietu ārpus republikas pilsētas vai pārējās plānošanas reģiona teritorijas, kurā saņemta speciālā atļauja (licence).
3. Prasības plānošanas reģiona un republikas pilsētas speciālās atļaujas (licences) saņemšanai, kārtību, kādā veicama pasažieru pārvadāšana ar taksometriem, ierobežojumus taksometru radītajam piesārņojumam videi un siltumnīcefekta gāzu emisiju apjomam plānošanas reģionos un sniedzamās informācijas apjomu Valsts ieņēmumu dienestam, nosaka Ministru kabinets.
4. Ievērojot šā panta trešajā daļā noteikto, kārtību, kādā veicama pasažieru pārvadāšana ar taksometriem savā administratīvā teritorijā, nosaka republikas pilsētas pašvaldības dome. Pašvaldība var arī noteikt ierobežojumus taksometru radītajam piesārņojumam videi un siltumnīcefekta gāzu emisiju apjomam.”
5. Pasažieru komercpārvadājumus ar vieglo automobili var veikt, ja pārvadātājs ir saņēmis speciālo atļauju (licenci), kuru izsniedz Autotransporta direkcija.
6. Prasības speciālās atļaujas (licences) saņemšanai, kārtību, kādā veicami pasažieru komercpārvadājumi ar vieglo automobili un sniedzamās informācijas apjomu Valsts ieņēmumu nosaka Ministru kabinets.
7. Speciālā atļauja (licence) dod pārvadātājam tiesības veikt pasažieru komercpārvadājumus ar pārvadātāja īpašumā esošu transportlīdzekli vai Ministru kabineta noteiktajā kārtībā ar citu personu īpašumā esošu transportlīdzekli.
8. Tiesības vadīt transportlīdzekli pasažieru komercpārvadājumos ar taksometru vai vieglo automobili ir tādai personai, kurai B kategorijas transportlīdzekļa vadītāja stāžs ir vismaz trīs gadi un kura ir reģistrēta taksometru vadītāju reģistrā. Ministru kabinets nosaka pasažieru komercpārvadājumu ar taksometru un vieglo automobili vadītāja reģistrācijas kārtību.

9. Izslēgt 39.panta piekto daļu.

1. Aizstāt pārejas noteikumu 31.punktā vārdus un skaitļus “līdz 2017.gada 28.februārim” ar vārdiem un skaitļiem “līdz 2021.gada 28.februārim”.
2. Papildināt pārejas noteikumus ar 32., 33., 34., 35. un 36. punktu šādā redakcijā:

„32. Šā likuma 5.1 panta pirmās daļas 11.un 12.punkts stājas spēkā 2018.gada 1.janvārī.

33. Ministru kabinets līdz 2018.gada 1.janvārim izdod šā likuma 33.panta piektajā daļā un 35.panta astotajā daļā minētos noteikumus. Līdz attiecīgo noteikumu spēkā stāšanās dienai piemērojami Ministru kabineta 2007.gada 11.decembra noteikumi Nr.846 „Noteikumi par autoostu reģistrācijas kārtību, autoostās obligāti sniedzamajiem pakalpojumiem un kārtību, kādā autobusi iebrauc un stāv autoostas teritorijā”.

34. Šā likuma 35.panta astotā daļā noteiktā prasība par taksometru un vieglo automobili vadītāja reģistrāciju Autotransporta direkcijas uzturētajā taksometru vadītāju reģistrā stājas spēkā 2018.gada 1.janvārī.

35. Pašvaldības izsniegtā speciālā atļauja (licence) pasažieru pārvadājumiem ar taksometriem pašvaldības teritorijā, kas izsniegta līdz 2017.gada 31.decembrim, ir spēkā līdz tās derīguma termiņa beigām, bet ne ilgāk kā līdz 2018.gada 1.jūlijam.

36. Ministru kabinets līdz 2017.gada 1.oktobrim izdod šā likuma 35.panta trešajā un sestajā daļā minētos noteikumus. Līdz attiecīgo noteikumu spēkā stāšanās dienai piemērojami Ministru kabineta 2012.gada 3.jūlija noteikumi Nr.468 “Noteikumi par pasažieru pārvadāšanu ar vieglajiem taksometriem”, ciktāl tie nav pretrunā ar šo likumu.”

Satiksmes ministrs U.Augulis

Vīza: Valsts sekretārs K.Ozoliņš

20.02.2017.

835

D.Ziemele-Adricka, 67028036

dana.ziemele-adricka@sam.gov.lv